CELEX: 32017D2071
Language: hu
Date: 2017-11-13 00:00:00
Title: A Tanács (KKBP) 2017/2071 határozata (2017. november 13.) az Európai Unió dél-kaukázusi és a grúziai válság ügyével megbízott különleges képviselőjének kinevezéséről

14.11.2017   
            
            
               HU
            
            
               Az Európai Unió Hivatalos Lapja
            
            
               L 295/55
            
         A TANÁCS (KKBP) 2017/2071 HATÁROZATA
   (2017. november 13.)
   az Európai Unió dél-kaukázusi és a grúziai válság ügyével megbízott különleges képviselőjének kinevezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 33. cikkére és a 31. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2014. július 8-án elfogadta a 2014/438/KKBP határozatot (1), amellyel Herbert SALBER-t nevezte ki az Európai Unió dél-kaukázusi és a grúziai válság ügyével megbízott különleges képviselőjévé (EUKK).
            
         
               (2)
            
            
               A Tanács 2017. február 17-én elfogadta a (KKBP) 2017/299 határozatot (2), amellyel 2018. június 30-ig meghosszabbította az Európai Unió dél-kaukázusi és a grúziai válság ügyével megbízott különleges képviselőjének megbízatását.
            
         
               (3)
            
            
               Herbert SALBER másik tisztségbe való kinevezését követően 2017. november 13-i hatállyal Toivo KLAAR-t kell kinevezni az Európai Unió dél-kaukázusi és a grúziai válság ügyével megbízott különleges képviselőjévé.
            
         
               (4)
            
            
               Az EUKK a megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének tekintetében a Szerződés 21. cikkében meghatározott célkitűzések elérését,
            
         ELFOGADTA EZT A HATÁROZATOT:
   1. cikk
   (1)   A Tanács 2017. augusztus 15-i hatállyal megszünteti Herbert SALBER-nek, az Európai Unió dél-kaukázusi és a grúziai válság ügyével megbízott különleges képviselőjének megbízatását.
   (2)   A Tanács a 2017. november 13-tól2018. június 30-ig tartó időszakra Toivo KLAAR-t nevezi ki az Európai Unió dél-kaukázusi és a grúziai válság ügyével megbízott különleges képviselőjévé. Az EUKK a megbízatását a (KKBP) 2017/299 határozattal összhangban végzi.
   (3)   A Tanács határozhat úgy, hogy az EUKK megbízatását korábban megszünteti a Politikai és Biztonsági Bizottság értékelése és az Unió külügyi és biztonságpolitikai főképviselőjének (a továbbiakban: főképviselő) javaslata alapján.
   2. cikk
   Az EUKK-megbízatások közötti, azaz a 2017. augusztus 15-től2017. november 12-ig terjedő időszak során az ügymenet folytonosságának biztosításával kapcsolatos kiadások fedezése a (KKBP) 2017/299 határozat 5. cikkének (1) bekezdésében meghatározott pénzügyi referenciaösszegből történik.
   3. cikk
   Ez a határozat az elfogadásának napján lép hatályba.
   Az 1. cikk (1) bekezdését és a 2. cikket 2017. augusztus 15-től kell alkalmazni.
   
      Kelt Brüsszelben, 2017. november 13-án.
      
         
            a Tanács részéről
         
         
            az elnök
         
         F. MOGHERINI
      
   
   
      (1)  A Tanács 2014/438/KKBP határozata (2014. július 8.) az Európai Unió dél-kaukázusi és a grúziai válság ügyével megbízott különleges képviselője megbízatásának módosításáról és meghosszabbításáról (HL L 200., 2014.7.9., 11. o.).
   
      (2)  A Tanács (KKBP) 2017/299 határozata (2017. február 17.) az Európai Unió dél-kaukázusi és a grúziai válság ügyével megbízott különleges képviselője megbízatásának meghosszabbításáról (HL L 43., 2017.2.21., 214. o.).